sagorsarker/bangla-wikipedia huggingface dataset:
মকবুলা মনজুর

মকবুলা মনজুর (জন্ম ১৪ সেপ্টেম্বর, ১৯৩৮; মৃত্যু ৩ জুলাই ২০২০) ছিলেন একজন বাংলাদেশী লেখক ও ঔপন্যাসিক। সৈয়দুর রহমান তার 'হিস্টরিক ডিকশনারি অব বাংলাদেশ' গ্রন্থে তাকে আখতারুজ্জামান ইলিয়াস, সেলিনা হোসেন ও হাসান হাফিজুর রহমান-এর পাশাপাশি আধুনিক যুগের বাংলা সাহিত্যে অবদানকারী হিসেবে উল্লেখ করেছেন। বাংলা উপন্যাসে অবদানের জন্য তিনি ২০০৫ সালে বাংলা একাডেমি পুরস্কার লাভ করেন।
মকবুলা ১৯৩৮ সালের ১৪ সেপ্টেম্বর তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) সিরাজগঞ্জ জেলার কামারখন্দ উপজেলার মুগবেলাইয়ে জন্মগ্রহণ করেন। তার বাবার নাম মিজানুর রহমান ও মায়ের নাম মাহমুদা খাতুন। বাবা মিজানুর রহমান লেখালেখি করতেন। তারা ৭ ভাই-বোন। তিন ভাই প্রাবন্ধিক ড. মোখলেসুর রহমান, চলচ্চিত্র পরিচালক ইবনে মিজান, প্রাবন্ধিক আজিজ মেহের ও তিন বোন জোবেদা খাতুন, অধ্যাপিকা মোসলেমা খাতুন, মুশফিকা আহমেদ। ভাই বোনেরাও লেখালেখির সাথে যুক্ত। কিশোরী বয়সে তিনি নাটকে অভিনয় করতেন। বগুড়া থাকাকালীন তিনি বগুড়ার এডওয়ার্ড ঘূর্ণায়মাণ রঙ্গমঞ্চে অভিনয় করেছেন। এছাড়া যুক্ত ছিলেন পটুয়া কামরুল হাসান প্রতিষ্ঠিত মুকুল ফৌজের সাথে।
১৯৫২ সালে তিনি টাঙ্গাইলের বিন্দুবাসিনী বালিকা উচ্চ বিদ্যালয় থেকে ম্যাট্রিক পাস করেন। বাংলা ভাষা আন্দোলন চলাকালীন সেই সময়ে তিনি স্কুলের হোস্টেলে থাকতেন। স্কুলের গেট ভেঙ্গে মিছিলে যোগ দেওয়ার পর ফিরে আসলে তিনিসহ বাকি মেয়েদের স্কুলে ঢুকতে দেয়া হয় নি। তিনি তার ভাই প্রবন্ধকার আজিজ মেহেরের সাথে টাঙ্গাইলে মামার বাড়ি ও পড়ে নিজেদের গ্রামের বাড়ি চলে যান। পড়ে তিনি ভারতেশ্বরী হোমসে ভর্তি হন কিন্তু সেখানে শৃঙ্খলিত জীবনে থাকতে না পেরে চলে আসেন। পরে ১৯৫৪ সালে রাজশাহী কলেজ থেকে ইন্টারমিডিয়েট পাস করেন এবং ১৯৫৮ সালে ইডেন মহিলা কলেজ থেকে বিএ পাস করেন। দীর্ঘদিন পরে ঢাকা বিশ্ববিদ্যালয় থেকে বাংলা ভাষা ও সাহিত্যে স্নাতকোত্তর ডিগ্রী লাভ করেন।
তৎকালীন মুসলিম কমার্শিয়াল ব্যাংকে (বর্তমান রূপালী ব্যাংক) অফিসার হিসেবে তিনি কর্মজীবন শুরু করেন। কিন্তু তার স্বপ্ন ছিল শিক্ষক হওয়া। তাই প্রায় অর্ধেক বেতনে শিক্ষক হিসেবে যোগ দেন হলিক্রস উচ্চ বালিকা বিদ্যালয়-এ। ১৯৭১ সালে বাংলাদেশের স্বাধীনতা যুদ্ধ চলাকালে বিদ্যালয়ের মেয়ের মাঠে পতাকা পুততে চাইলে একজন শিক্ষক বাঁধা দেন। তখন তিনি সেখানে পতাকা পুতে দিয়ে বিদ্যালয় ছেড়ে চলে আসেন। পরবর্তীতে তিনি ইউনিভার্সিটি উইমেন্স কলেজ ও সাউথ ইস্ট ইউনিভার্সিটিতে শিক্ষকতা করান। শিক্ষকতার পাশাপাশি তিনি প্রায় ২৫ বছর সাপ্তাহিক বেগম পত্রিকার ফিচার সম্পাদক ছিলেন। এছাড়া দৈনিক আজাদ পত্রিকার ফিচার সম্পাদক হিসেবে দায়িত্ব পালন করেন।
মকবুলার সাহিত্যচর্চা শুরু হয় ৮ বছর থেকে। তখন থেকে তিনি ছড়া লিখতেন। তার লেখা দৈনিক আজাদে ছাপানো হত। তার লেখালেখি জীবনের শুরুর দিকের একটি ছড়া
“জ্বর হলে কি হয়?
ঘন ঘন খিদে পায়
ভাত খেতে প্রাণ চায়
ঔষধের তেতোমিতে
প্রাণ বুঝি চায় যেতে
চুপচাপ শুয়ে থাকা
লাগে বড় বিশ্রী
চেহারা যা হয়েছে
আহা সেকি সুশ্রী!”
১৮ বছর থেকে তিনি গদ্য সাহিত্যে অনুরাগী হন। তিনি স্বাধীনতা-উত্তর বাংলা সাহিত্যে ভাষা আন্দোলন, মুক্তিযুদ্ধের চেতনা, যুদ্ধোত্তর পরিস্থিতি, সামাজিক ও রাজনৈতিক সঙ্কট, নারীবাদী চেতনা নিয়ে তার কলম ধরেন। তিনি তার "কালের মন্দিরা" উপন্যাসে মুক্তিযুদ্ধে নারীদের উপর অত্যাচারের কাহিনী তুলে ধরেন।
মকবুলা মনজুর ১৯৬১ সালের ২৯ জুন মনজুর হোসেনের সাথে বিবাহবন্ধনে আবদ্ধ হন। বিয়ের আগে তাদের মধ্যে প্রেমের সম্পর্ক ছিল। মনজুর হোসেন ছিলেন একজন আইনজীবী। মকবুলার ভাই পরিচালক ইবনে মিজানের সাথে মনজুর হোসেনের পরিবারের পূর্ব পরিচয় ছিল। মকবুলা-মনজুর দম্পতির দুই মেয়ে ও দুই ছেলে।
 ে রক্ষিত মকবুল মনজুর বিরচিত উপন্যাস 'শিয়রে নিয়ত সূর্য' (১৯৮৯)।]]
নওয়াব নসরত জং সমাধি

নওয়াব নসরত জং সমাধি বাংলাদেশে শিয়া সম্প্রদায়ের কবরস্থান ইমামবাড়া হোসেনী দালান কবরস্থানে অবস্থিত। নওয়াব নসরত জং সমাধিটি, আরও ৩ জন নায়েবে নাজিমের সমাধিসহ এই কবরস্থানে অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
এটি মুসলিম রীতিতে তৈরি, খুবই সাধারণ অবকাঠামোতে তৈরি বাহুল্যবর্জিত একটি সমাধি। পূর্বে কবরস্থানটিতে শুধু খুব সম্ভ্রান্ত শিয়াদের কবর দেয়া হত।
নওয়াব নসরত জং ছিলেন ইংরেজ অনুগত, তবে তার ভাই ব্রিটিশবিরোধী নওয়াব শামস-উদ্-দৌলাহকে কারাগার থেকে মুক্ত করেছিলেন। তিনি শিয়া ছিলেন এবং হোসেনী দালান সংস্কারে সম্ভবত অবদান রেখেছিলেন ।
নওয়াব সামসুদ্দৌলা সমাধি

বাংলাদেশে শিয়া সম্প্রদায়ের নির্দিষ্ট কিছু কবরস্থানের মধ্যে ইমামবাড়া হোসেনী দালান কবরস্থান অন্যতম। নওয়াব সামসুদ্দৌলা সমাধিটি , আরও ৩ জন নায়েবে নাজিমের সমাধি সহ এই কবরস্থানে অবস্থিত ।এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
মুসলিম রীতিতে তৈরি , খুবই সাধারণ অবকাঠামোতে তৈরি বাহুল্যবর্জিত একটি সমাধি ।পূর্বে কবরস্থানটিতে শুধু খুব সম্ভ্রান্ত শিয়াদের কবর দেয়া হত ।
সাতুরিয়া জমিদার বাড়ি

এ.কে.এম. ফজলুল হকের জন্মস্থান বা সাতুরিয়া জমিদার বাড়ি ঝালকাঠি জেলার রাজাপুর উপজেলাতে অবস্থিত বাংলাদেশের একটি সংরক্ষিত পুরাকীর্তি। এটি উপজেলার সাতুরিয়া নামক গ্রামে অবস্থিত।
সাতুরিয়া জমিদার বাড়িতে ১৮৭৩ সালের ২৬ অক্টোবর জন্মগ্রহণ করেন বাংলার বাঘ হিসেবে খ্যাত শেরেবাংলা এ.কে. ফজলুল হক। ১৭শ শতকে এ জমিদার বাড়িটি স্থাপিত হয়েছিল বলে জানা যায়। এটি ছিল ফজলুল হকের মায়ের বাড়ি। মাতুলালয়ের এ বাড়িতেই ফজলুল হক তার শৈশব পার করেছেন। প্রাথমিক শিক্ষা গ্রহণের জন্য তিনি এ বাড়ির মক্তবটিই ব্যবহার করেছেন। শৈশব ছাড়াও তিনি এখানে কর্মজীবন ও রাজনৈতিক জীবনের অনেক সময়ই ব্যয় করেছেন।
ফজলুল হকের মাতামহ আলী মিয়া এ অঞ্চলে জমিদারি প্রতিষ্ঠা করেন। তিনিই এই জমিদার বাড়ির গোড়াপত্তন করেন বলে ধারণা করা হয়।
পুরো জমিদার বাড়িটি ১০০ একর জমির উপর প্রতিষ্ঠিত। জমিদার বাড়িটি ঘিরে রয়েছে পুকুর, বাগান ও কয়েকটি ভবন। মুঘল স্থাপত্য শৈলিতে তৈরি মূল কমপাউন্ডটি ৩টি ভবনের সমন্বয়ে গঠিত। প্রতিটি ভবনের দেয়ালে মুঘলশৈলিতে বিভিন্ন ধরনের নকশা করা রয়েছে। মূল কমপাউন্ডে প্রবেশের জন্য রয়েছে একটি প্রধান প্রবেশপথ। ভবনগুলো নির্মাণে চুন সুরকীর পাশাপাশি ইটও ব্যবহার করা হয়েছে। বর্তমানে জমিদার বাড়িটির ধ্বংসাবশেষ দেখতে পাওয়া যায়।
বর্তমানে এ জমিদার বাড়িতে শেরে বাংলার স্মরণে শেরে বাংলা স্মৃতি পাঠাগারসহ আশে বেশ কিছু প্রতিষ্ঠান প্রতিষ্ঠা করা হয়েছে। এ বাড়িটি বর্তমানে আলী মিয়ার বংশধরগণ দেখাশুনা করে থাকেন।
ডেঙ্গু মিয়ার সমাধি

ডেঙ্গু মিয়ার সমাধি নেত্রকোণা জেলার কেন্দুয়া উপজেলায় অবস্থিত একটি প্রাচীন কবর যার অবস্থান রোয়াইলবাড়ি দূর্গের অভ্যন্তরে। । এটি বাংলাদেশের একটি সংরক্ষিত প্রত্নস্থল।
ডেঙ্গু মিয়ার সমাধি সম্পর্কে তেমন তথ্য পাওয়া যায় না। সমাধিটি রোয়াইলবাড়ি দুর্গের সীমানা প্রাচীরের ভেতর দক্ষিণাংশে নিয়ামত বিবির মাজারের পাশেই অবস্থিত। ১৯৯১-৯৩ খ্রিষ্টাব্দে বাংলাদেশ প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়।
ডেঙ্গু মিয়ার সমাধি ও এর সংলগ্ন দুর্গটি ১৯৮০-এর দশকে আবিষ্কৃত হয়। ১৯৮৭ খ্রিষ্টাব্দে বাংলাদেশ প্রত্নতত্ত্ব অধিদপ্তর এটিকে সংরক্ষিত পরাকীর্তি হিসেবে নিবন্ধিত করে।
ইটের তৈরি কবরটি লম্বায় ১২ হাত (েএক গজে দুইহাত হয়েয় থাকে) যা সাধারণ কবরের চাইতে বেশ বড় আকৃতির। অস্বাভাবিক লম্বা এমন কবর সচরাচর দেখা যায় না বলেই এটি দর্শনীয় স্থানে পরিণত হয়েছে। কবরটি ইট ও চুন সুড়কির সাহায্যে বাঁধানো ও উন্মুক্ত স্থানে রয়েছে। 
সরেজমিনে খোঁজ নিয়ে জানা যায়,
কয়েক বছর আগে দূর্বৃত্ত রা কবরটি ভেঙে মাটির সাথে মিশিয়ে দেয়।
https://www.dailyjanakantha.com/national/news/566623
মির্জা মাজহারুল ইসলাম

মির্জা মাজহারুল ইসলাম (১ জানুয়ারি ১৯২৭–১১ অক্টোবর ২০২০) বাংলাদেশের একজন অধ্যাপক, শল্যচিকিৎসক ও ভাষাসৈনিক। তিনি ১৯৫২-এর রাষ্ট্রভাষা আন্দোলনে অংশ গ্রহণ করেছিলেন। ২০১৮ সালে ভাষা আন্দোলনে অবদানের জন্য একুশে পদক লাভ করেন।
মাজহারুল ইসলাম ১৯২৭ সালের ১ জানুয়ারি টাঙ্গাইলের কালিহাতি উপজেলার আগচারান গ্রামে জন্মগ্রহণ করেন। তিনি মনোমোহন বাবুর পাঠসালায় (বল্লা বাজার) ভর্তি হন। এর পূর্বে তিনি আরবি শিক্ষা লাভ করেন, এবং চতুর্থ শ্রেণীতে সরকারি বৃত্তি লাভ করে পঞ্চম শ্রেণীতে উত্তীর্ণ হন এবং বল্লা করোনেশন হাই ইংলিশ স্কুলে (বর্তমান বল্লা করোনেশন উচ্চ বিদ্যালয়) ভর্তি হন। তিনি বল্লা করোনেশন উচ্চ বিদ্যালয় এবং ঢাকা মেডিকেল কলেজের প্রথম ব্যাচের ছাত্র ছিলেন। ১৯৪৬ সালে কলকাতার রিপন কলেজ থেকে আইএসসি পাশ করে ঢাকা মেডিকেল কলেজ থেকে ১৯৫২ সালে এমবিবিএস পাশ করেন। এছাড়া উচ্চতর অধ্যয়নের লাভের উদ্দেশে যুক্তরাজ্য যান ১৯৬৩ সালে।
মির্জা মাজহারুল ইসলাম প্রায় ছয় দশক ধরে শৈল্য চিকিৎসক হিসেবে কাজ করছেন। ১৯৫৪ সালে অনারারি হাউজ সার্জন হিসেবে ঢাকা মেডিকেল কলেজে কর্মজীবন শুরু করেন। পরবর্তীতে সহকারী সার্জন হিসেবে বরিশাল সদর হাসপাতাল (১৯৫৮), ফরিদপুর সদর হাসপাতাল (১৯৬০), সহযোগী অধ্যাপক হিসেবে ময়মনসিংহ মেডিকেল কলেজ (১৯৬৬), প্রফেসর অব সার্জারি ও প্রিন্সিপাল হিসেবে চট্টগ্রাম মেডিকেল কলেজ (১৯৭৬), প্রফেসর অব সার্জারি হিসেব ঢাকা মেডিকেল কলেজ (১৯৮০) এবং ১৯৮৫ সালে প্রিন্সিপাল হিসেবে দায়িত্বভার গ্রহণ করেন। এর পর তিনি জহুরুল ইসলাম মেডিকেল কলেজের উপদেষ্টা হিসেবে কলেজ প্রতিষ্ঠায় ভূমিকা রাখেন। ১৯৯৩ সাল থেকে বারডেম সার্জারি বিভাগে মুখ্য উপদেষ্টা হিসেবে রয়েছেন। তিনি দুইবার বারডেমের অবৈতনিক মহাপরিচালকের দায়িত্ব পালন করেন। বাংলাদেশ কলেজ অব জেনারেল প্র্যাকটিশনারসের সভাপতির দায়িত্ব পালন করছেন ২০ বছর।
মুক্তিযুদ্ধীর রক্তক্ষয়ী সংগ্রামে তার সক্রিয় অংশগ্রহণ এবং আহতদের পাশে চিকিৎসকের ভূমিকা ছিল উল্লেখযোগ্য (১৯৭১)। মির্জা মাজহারুল ইসলাম এ আন্দোলনে জড়িত হন এর সূচনাপর্ব থেকেই(১৯৪৭)। তিনি ভাষা আন্দোলনের প্রথম দু”টি সংগ্রাম পরিষদের সদস্য ছিলেন (১৯৪৭-১৯৪৮) এবং প্রথম শহীদ মিনারের পরিকল্পনা ও নির্মানে তার বিশেষ অবদান রয়েছে (২৩ ফেব্রুয়ারি, ১৯৫২)।
ঢাকা মেডিকেল কলেজে ভাষা আন্দোলন সংগঠিত করেন। ভাষা আন্দোলনের প্রায় প্রতিটিঘটনায় মেডিকেল কলেজের প্রতিনিধি হিসেবে তিনি সক্রিয়ভাবে অংশগ্রহণ করেন। ঢাকা মেডিকেল কলেজে প্রথম রাষ্ট্রভাষা সংগ্রাম পরিষদ গঠিত হয় (৩০ সেপ্টেম্বর, ১৯৪৭), উক্ত কমিটিতে তিনি প্রতিনিধি হিসেবে অন্তভূক্ত হন। পরবর্তীতে এ পরিষদ সম্প্রসারিত হয় (১৯৪৮)। নিজেকে ভাষা আন্দোলনের 'আঁতুড় ঘরের' সাক্ষী বলে দাবি করেন এ ভাষাসৈনিক। ১৯৫২-এর একুশে ফেব্রুয়ারি ছাত্রদের ওপর পুলিশের পামলার পর তিনি হাসপাতালে কর্মরত অবস্থায় অসংখ্য আহত ভাষাকর্মীর অপারেশন করেন। ২১ ফেব্রুয়ারি যোগ দেন আমতলার জনসভায়। গায়েবি জানাজায় অংশগ্রহণ করেন ২২ ফেব্রুয়ারি
মাজহারুল ইসলামের দাদা মির্জা মাহতাব উদ্দিন বেগ ব্রিটিশ সরকারের নমিনেটেড ডেপুটি পুলিশ সুপারিন্টেডেন্ট এবং পিতা মির্জা হেলাল উদ্দিন 'ডেভিড এন্ড কোম্পানী' ও 'ল্যান্ডেল এন্ড ক্লার্ক' নামক দুটি বাণিজ্যিক প্রতিষ্ঠানে কর্মকতা হিসেবে কর্মরত ছিলেন। এবং তৎকালীন পূর্ব বাংলার অর্থমন্ত্রী মির্জা নূরুল হুদা ছিলেন তার মামা।
চার্লস ম্যারিয়ট

চার্লস ফাদার স্টোওয়েল ম্যারিয়ট (; জন্ম: ১৪ সেপ্টেম্বর, ১৮৯৫ - মৃত্যু: ১৩ অক্টোবর, ১৯৬৬) স্টকপোর্টের হিটন মুর এলাকায় জন্মগ্রহণকারী বিশিষ্ট ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের পক্ষে একটিমাত্র টেস্টে অংশগ্রহণ করেছিলেন। প্রথম-শ্রেণীর ক্রিকেটে ল্যাঙ্কাশায়ার, কেমব্রিজ বিশ্ববিদ্যালয় ও কেন্টের প্রতিনিধিত্ব করেছেন চার্লস ম্যারিয়ট। তবে জন্ম নিবন্ধন বহিতে তার নাম চার্লি স্টোওয়েল ম্যারিয়ট লিপিবদ্ধ করা হয়েছিল।
১৯২০ ও ১৯৩০-এর দশকে অন্যতম সেরা লেগ ব্রেক ও গুগলি বোলার ছিলেন তিনি। ল্যাঙ্কাশায়ারে জন্মগ্রহণকারী ম্যারিয়ট আয়ারল্যান্ডের সেন্ট কলম্বিয়া বিদ্যালয়ে অধ্যয়ন করেন। ল্যাঙ্কাশায়ারে ফিরে এসে ১৯১৯ সালে প্রথমবারের মতো প্রথম-শ্রেণীর ক্রিকেটে অংশ নেন। এরপর তিনি কেমব্রিজে চলে যান। ১৯২০ ও ১৯২১ সালে ব্লুজ লাভ করেন। কেমব্রিজের পর ডালউইচ কলেজে ক্রিকেট বিষয়ে শিক্ষকতা করেন। এরফলে ১৯২৪ থেকে ১৯৩৭ সময়কালে বিদ্যালয়ের ছুটির দিনগুলোয় কেন্ট কাউন্টি ক্রিকেট দলের পক্ষে খেলার সুযোগ পেতেন।
ঘরোয়া প্রথম-শ্রেণীর ক্রিকেটে ক্রমাগত সাফল্য লাভের প্রেক্ষিতে ১৯৩৩ সালে সফরকারী ওয়েস্ট ইন্ডিজের বিপক্ষে খেলার জন্য ৩৭ বছর বয়সে তাকে ইংল্যান্ড ক্রিকেট দলের সদস্য মনোনীত করা হয়। প্রথম ইনিংসে ৫/৩৭ ও দ্বিতীয় ইনিংসে ৬/৫৯ লাভ করেন। ফলশ্রুতিতে ওয়েস্ট ইন্ডিজ দল মাত্র দুইদিন ও দশ মিনিটেই ইনিংস ও ১৭ রানে পরাজিত হয়। কিন্তু ঐ টেস্টের পর তিনি আর কোন টেস্টে অংশ নেননি। একমাত্র এক টেস্টের বিস্ময়কারী হিসেবে সাত উইকেটের বেশি উইকেট পেয়েছেন।
কিন্তু ফিল্ডার ও ব্যাটসম্যানরূপে তিনি কম সফল ছিলেন। প্রথম-শ্রেণীর ক্রিকেটে সর্বমোট ৫৭৪ রান তোলেন অথচ উইকেট পেয়েছিলেন ৭১১টি। ম্যারিয়ট দুইবার বিদেশ সফর করেন। প্রথমবার ১৯২৪-২৫ মৌসুমে সম্মানীয় লিওনেল টেনিসন ও দ্বিতীয়বার ১৯৩৪-৩৫ মৌসুমে ডগলাস জারদিনের নেতৃত্বে এমসিসি দলের সাথে ভারত সফরে যান।
শশিভূষণ দাশগুপ্ত

শশিভূষণ দাশগুপ্ত (১৯১১-১৯৬৪) লেখক, অধ্যাপক, গবেষক, প্রাবন্ধিক, সমালোচক ও সাহিত্যিক।
শশিভূষণ দাশগুপ্ত ১৯১১ সালে বরিশাল জেলার চন্দ্রহার গ্রামে তার জন্ম।
তিনি বরিশাল বি এম কলেজ থেকে আই.এ পাশ করেন। কলকাতা|কলকাতার স্কটিশ চার্চ কলেজ থেকে দর্শনশাস্ত্রে বি.এ (অনার্স)করেন এবং কলকাতা বিশ্ববিদ্যালয় থেকে বাংলা ভাষা ও সাহিত্যে প্রথম শ্রেনিতে এম.এ (১৯৩৫) ডিগ্রি লাভ করেন। ১৯৩৯ সালে তিনি এ বিশ্ববিদ্যালয় থেকে পিএইচডি ডিগ্রি অর্জন করেন।
তার উল্লেখযোগ্য গবেষণামূলক বই হল-
শশিভূষণ দাশগুপ্ত গবেষণা, গ্রন্থ রচনা এবং সাহিত্যচর্চার জন্য ১৯৬১ সালে তিনি সাহিত্য 'আকাদমি পুরস্কার' (১৯৬১) লাভ করেন। ১৯৬৪ সালের ২১ জুলাই কলকাতায় তার মৃত্যু হয়।
ব্যাডমিন্টন ওয়ার্ল্ড ফেডারেশন

ব্যাডমিন্টন ওয়ার্ল্ড ফেডারেশন বা ব্যাডমিন্টন বিশ্ব সংঘ হল ব্যাডমিন্টন ক্রীড়ার জন্য আন্তর্জাতিক পরিচালনা পরিষদ, যা আন্তর্জাতিক অলিম্পিক কমিটি (আইওসি) কর্তৃক স্বীকৃত। সংস্থাটি সংক্ষিপ্ত নাম বিডব্লিউএফ হিসাবে বেশি পরিচিত। এর সদরদপ্তর মালয়েশিয়ার কুয়ালালামপুরে অবস্থিত এবং এর বর্তমান সভাপতি পাউল এরিক হোয়ের লারসেন। বর্তমান সদস্য সংখ্যা হল ১৭৬টি জাতীয় সংস্থা।
ব্যাডমিন্টন ওয়ার্ল্ড ফেডারেশন ১৯৩৪ সালে আন্তর্জাতিক ব্যাডমিন্টন ফেডারেশন হিসাবে প্রতিষ্ঠিত হয়েছিল। এর প্রতিষ্ঠাকালীন সদস্য ছিল ৯টি রাষ্ট্র : কানাডা, ইংল্যান্ড, ডেনমার্ক, ফ্রান্স, আয়ারল্যান্ড, নেদারল্যান্ড, নিউজিল্যান্ড, স্কটল্যান্ড ও ওয়েলস। ১৯৮১ সালের ২৬ মে আন্তর্জাতিক ব্যাডমিন্টন ফেডারেশনের সাথে ১৯৭৮ সালে প্রতিষ্ঠিত ওয়ার্ল্ড ব্যাডমিন্টন ফেডারেশনকে একীভূত করা হয়।
২৪ সেপ্টেম্বর ২০০৬ সালে, স্পেনের মাদ্রিদে অনুষ্ঠিত এক অতিরিক্ত সাধারণ সভায় ব্যাডমিন্টন ওয়ার্ল্ড ফেডারেশন (BWF) নামটি সর্বসম্মতিক্রমে গ্রহণের সিদ্ধান্ত হয়। প্রতিষ্ঠাকালীন সময় থেকে ২০০৫ পর্যন্ত এর সদরদপ্তর যুক্তরাজ্যের চেলতেনহামে ছিল কিন্তু ১ অক্টোবর ২০০৫ সালে তা কুয়ালালামপুরে স্থানান্তর করা হয়।
বিশ্বব্যাপী ব্যাডমিন্টন খেলার প্রসার ও উন্নয়নে বিডব্লিউএফ আঞ্চলিক সংস্থা সমূহের সাথে যৌথভাবে কাজ করে:
প্রথম সভাপতি জর্জ টমাস
বিডব্লিউএফ ছয়টি প্রধান আন্তর্জাতিক ব্যাডমিন্টন প্রতিযোগিতা ও একটি প্যারা-ব্যাডমিন্টন প্রতিবন্ধী ক্রীড়াবিদের জন্য আয়োজন করে:
প্রধান প্রতিযোগিতাসমূহ : 
অন্য প্রধান প্রতিযোগিতাসমূহ : 
প্যারা প্রতিযোগিতাসমূহ : 
Two events are no longer held regularly:
গ্রেড 2 টুর্নামেন্ট, যা বিডব্লিউএফ ওয়ার্ল্ড ট্যুর নামে পরিচিত, ছয়টি স্তরে অনুমোদিত হয়েছিল এবং বিভিন্ন বিশ্ব র‌্যাঙ্কিং পয়েন্ট দেওয়া হয়েছিল, সেগুলি হল:
BWF also sanctions the open events into seven categories with different World Ranking points awarded, as order they are:
ক্যাপ্টেন আমেরিকা: সিভিল ওয়ার

ক্যাপ্টেন আমেরিকা: সিভিল ওয়ার () হচ্ছে ২০১৬ সালে মুক্তিপ্রাপ্ত মার্ভেল কমিকস চরিত্রের ক্যাপ্টেন আমেরিকা সমন্বিত একটি আমেরিকান অ্যাকশনধর্মী সুপারহিরো চলচ্চিত্র। এটি মার্ভেল স্টুডিও দ্বারা প্রযোজিত এবং ওয়াল্ট ডিজনি স্টুডিওর মোশন পিকচার্স দ্বারা আবণ্টিত হয়। চলচ্চিত্রটি ২০১১ সালের দ্য অ্যাভেঞ্জার্স চলচ্চিত্রের সিক্যুয়াল এবং মার্ভেল সিনেমাটিক ইউনিভার্সের ত্রয়োদশতম চলচ্চিত্র। এর চিত্রনাট্য রচনা ও পরিচালনা করেছেন রুশো ব্রাদার্স।
চলচ্চিত্রটির প্রথম অংশে একটি দৃশ্যপট রয়েছে যেখানে দেখা যায় হিউম্যান রিসোর্স এর একজন মহিলা তার নিজের ছেলের মৃত্যুর জন্য দায়ী করছেন টনি স্টার্ক (এজ অব আল্ট্রনে সোকোভিয়ার যুদ্ধে জীবন হারিয়েছিল তার ছেলেটি)। সেই জন্যই এক প্রকারের পাপাচরণবোধ দেখা যায় টনির দৃষ্টিভঙ্গিতে। এছাড়াও তার অভ্যন্তরীণ যে একধরনের অপরাধবোধ সৃষ্টি হচ্ছে সেটা পূর্বের দুই চলচ্চিত্রেও (আয়রন ম্যান ৩ এবং ) উন্মোচন হয়েছিল। এবং তিনি মনে করেন যে তারা হয়তো মাঝে মধ্যে আইনের আদর্শের বাইরে চলে যাচ্ছে। এইজন্য অ্যাভেঞ্জার্সদের নিয়মের মধ্যে আসা প্রয়োজন। এর জন্যে তিনি চুক্তির সমর্থনে। আর ইউ.এন চাচ্ছে অবশিষ্ট এবং তার সঙ্গীদের গ্রেফতার করার জন্য এবং তিনি সেটিই করবেন।
এদিকে ক্যাপ্টেন আমেরিকা চুক্তির সম্পূর্ণ বিপক্ষে। ওয়ান্ডাকে বলা তার সেই বার্তা থেকেই অনেককিছু সমাধান হয়ে যায় ব্যপারটি। “আমাদের পেশা হল মানুষের প্রান বাঁচানো। কিন্তু সবসময় সকলকে বাঁচানো সাধ্যগত হয়না”। এবং ক্যাপ্টেন আমেরিকার অনুযায়ী “চুক্তিতে স্বাক্ষর করা উদ্দেশ্য হচ্ছে ইউ.এন'দের কাছে আমাদের ক্ষমতা আত্মসমর্পণ করা। হয়তো ক্যাপ্টেনের দলকে এমন কোথায় যেতে বলবে যেখানে আমাদের যাওয়া সঠিক হবে না অথবা আমাদের এমন কোনো জায়গায় যাওয়া প্রয়োজন সেখানে তারা আমাদের যেতে দিতে চাইবেনা।” তাই ক্যাপ্টেন আমেরিকার মতে তারা হয়তো নির্ভুল নয় কিন্তু তাদের জন্য মুক্তভাবেই থাকাটাই সবচেইয়ে বেশি বিপদমুক্ত। পরবর্তীতে ভিয়েনার ইউ.এন কনফারেন্সে যেই বোমা বিস্ফোরণ হয়েছিল তার জন্যে দায়ী মনে করা অবশিষ্ট বার্নসকে যখন গ্রেফাতারের নির্দেশ দেয়া হয় তখন বাকি নিজেও প্রথমে তার বিরুদ্ধে ছিলেন না, বরং তিনি নিজেই গিয়েছিল বাকিকে গ্রেফতার করতে। সে মনে করেন যে বাকিকে গ্রেফতারের জন্য তিনিই একমাত্র উপযুক্ত ব্যক্তি।
সোকোভিয়া চুক্তি নিয়ে বোধহয় তাদের বিরোধিতা চলতে থাকতো, অথবা বিতর্কের এক সময় রজার্স অবসরের সিদ্ধান্ত নিবে কিংবা হয়তো এক পর্যায়ে চুক্তিতে স্বাক্ষর করতে রাজি হতো। অবশ্য বাকিকে গ্রেফতার করার পরে যখন ডঃ থিও ব্রোসার্ডের রুপে হেলমুট জিমো বাকির উইন্টার সৈনিক প্রক্রিয়া সক্রিয় করে তাকে উন্মুক্ত করে দেয়। বাকি পালিয়ে যেতে চেষ্টা করে। তখন এক সময় মারামারির হয়, মারামারির একপর্যায়ে ক্যাপ্টেন বাকিকে ঐখান থেকে অজ্ঞাত এক জায়গাযতে নিয়ে যায়। সেখানে বাকি ক্যাপ্টেনকে বলে যে সে ক্যাপকে চিনতে পেরেছে এবং তার মত আরো পাঁচজন উইন্টার সৈনিক রয়েছে আর জিমো তাদের অবস্থান জানতে পারায় এতোকিছু করেছে। ঠিক সময়ে বাঁধা না দিলে জিমো তাদেরকে সক্রিয় করে দিবে এবং যার পরিণতি হবে খুব ভয়ংকর। ক্যাপ্টেন প্রথমে টনিকে ডাকার কথা ভাবলে চুক্তির কারণে টনি কতটুকূ সাহায্য করতে সক্ষম হবে এই চিন্তা করে তিনি আর টনিকে কিছু বলেননি। তারপর ফ্যালকনের সাহায্যে একটি দল গঠন করে জিমোকে আটকানোর জন্যে।
বাকি যখন স্বীকার করেন যে তিনি আর কখনো খুনাখুনি করবেনা, জিমোর পরিকল্পনা বিস্তারিত খুলে বলায় ক্যাপ্টেন তাকে বিশ্বাস করে এবং বুঝতে পারে জিমো তাকে আবারো ব্রেইনওয়াস করানোতে এই পরিণাম ঘটেছে। তাই জিমোর পরিকল্পনা তুলে ধরতে এবং ভিয়েনার বিস্ফোরণের বিষয়বস্তু বাকির সত্যতা প্রমাণ করতে ক্যাপ্টেন বাকিকে সাহায্য করতে শুরু করে।
পতিসর রবীন্দ্র কাছারি বাড়ি ও তৎসংলগ্ন কীর্তিসমূহ

পতিসর রবীন্দ্র কাচারী বাড়িটি নওগাঁ জেলার আত্রাই উপজেলায় অবস্থিত বাংলাদেশের অন্যতম একটি সংরক্ষিত পুরাকীর্তি ও বিশ্বকবি রবীন্দ্রনাথ ঠাকুরের স্মৃতি বিজড়িত স্থান। এটি উপজেলার পতিসর নামক গ্রামে নাগর নদীর তীরে অবস্থিত।
রবীন্দ্রনাথ ঠাকুরের পিতামহ ও জোড়াসাঁকোর ঠাকুর পরিবারের অন্যতম সদস্য দ্বারকানাথ ঠাকুর এ অঞ্চলের জমিদারি ১৮৩০ সালে কেনার পর ১৮৯০ সালে রবীন্দ্রনাথ জমিদারি দেখাশোনার জন্য এ অঞ্চলে আসেন। এই কাচারীতে অবস্থানকালে রবীন্দ্রনাথ ঠাকুর বেশ কিছু কাব্য, গল্প ও প্রবন্ধ রচনা করেন। এই স্থানটির চারপাশেই রবি ঠাকুরের পরিবার কর্তৃক স্থাপিত বেশ কিছু স্থাপনা রয়েছে। এর মধ্যে উল্লেখযোগ্য হল, একটি বিদ্যালয়(কালীগ্রাম রথীন্দ্রনাথ ইন্সটিটিউশন), দাতব্য হাসপাতাল ও পুরাতন একটি কৃষি ব্যাংক যা ১৯০৫ সালে স্থাপিত হয়েছিল। এছাড়াও গড়ে তুলেছিলেন মৃৎশিল্প।
রবীন্দ্রনাথ ঠাকুর নোবেল প্রাপ্তির পর সর্বশেষ ১৯৩৭ সালে পতিসরে আসেন। বর্তমানে এখানে, রবীন্দ্রনাথের জন্মদিন ও মৃত্যুবার্ষিকীতে বিভিন্ন অনুষ্ঠানের আয়োজন করা হয়।
পতিসর কাছারি বাড়িতে থাকাকালীন সময়ে রবীন্দ্রনাথ ঠাকুর "গোরা" ও "ঘরে বাহিরে" উপন্যাস এবং "বিদায় অভিশাপ" কাব্য রচনা করেন। তিনি প্রতিহিংসা, ঠাকুরদা এবং ভারতবাসী প্রবন্ধও এই সময়েই রচনা করেন।
পতিসরের স্থাপনাগুলো দেখতে অনেকটাই শিলাইদহ ও শাহজাদপুরের একই পরিবার কর্তৃক স্থাপিত স্থাপনাসমূহের মতোই। এখানে একটি দো-তলা কুঠিবাড়ি রয়েছে। এছাড়াও কুঠিবাড়ি ঘিরে বেশ কিছু ভবন রয়েছে যেগুলোর ধ্বংসাবশেষ দেখতে পাওয়া যায়। কাচারী বাড়ির পাশেই রয়েছে একটি পুকুর। পূর্বে পুকুরটি বেশ বড় থাকলেও কালক্রমে এটির মাটি ভরাট হয়ে গিয়েছে।
মূল ভবনের সামনেই রয়েছে রবীন্দ্রনাথ ঠাকুরের একটি আবক্ষ মূর্তি। এছাড়াও ভবনে প্রবেশের জন্য রয়েছে নান্দনিক একটি প্রবেশপথ।
এম তাহের এ সাইফ

এম তাহের এ সাইফ একজন বাংলাদেশী প্রকৌশলী এবং ইউনিভার্সিটি অব ইলিনয় অ্যাট আর্বানা-শ্যাম্পেইন এর অধ্যাপক।
অধ্যাপক সাইফ চট্টগ্রামের সেন্ট প্লাসিডস স্কুল থেকে থেকে মাধ্যমিক পাস করেন। ঢাকা কলেজ থেকে উচ্চমাধ্যমিকে ঢাকা বোর্ডে চতুর্থ স্থান অধিকার করেন। বাংলাদেশ প্রকৌশল বিশ্ববিদ্যালয় থেকে পুরকৌশলে ১৯৮৪ সালে বিএসসি ডিগ্রি অর্জন করেন। তিনি ওয়াশিংটন স্টেট বিশ্ববিদ্যালয় থেকে পুরকৌশলে ১৯৮৭ সালে এমএসসি ডিগ্রি অর্জন করেন। তিনি কর্নেল ইউনিভার্সিটি থেকে ১৯৯৩ সালে তাত্তিক ও ফলিত বলবিদ্যায় পিএইচডি ডিগ্রি অর্জন করেন।
অধ্যাপক সাইফ ১৯৮৪ সালে বাংলাদেশ প্রকৌশল বিশ্ববিদ্যালয় এ প্রভাষক হিসেবে যোগদান করেন। তিনি ১৯৯৩ থেকে ১৯৯৬ সাল পর্যন্ত কর্নেল ইউনিভার্সিটিতে পোস্ট-ডক্টরাল অ্যাসোসিয়েট হিসেবে কর্মরত ছিলেন। ১৯৯৬ থেকে ১৯৯৭ সাল পর্যন্ত কর্নেল ইউনিভার্সিটির ন্যাশনাল ন্যানোফ্যাব্রিকেশন ফ্যাসিলিটিতে রিসার্চ অ্যাসসিয়েট হিসেবে কর্মরত ছিলেন। তিনি ১৯৯৭ সালের জুন থেকে ২০০৩ সালের অগাস্ট পর্যন্ত ইউনিভার্সিটি অব ইলিনয় অ্যাট আর্বানা-শ্যাম্পেইন এর মেকানিকাল অ্যান্ড ইন্ডাস্ট্রিয়াল ইঞ্জিনিয়ারিং এর সহকারী অধ্যাপক হিসেবে কর্মরত ছিলেন। ২০০৩ সালের অগাস্টে সহযোগী অধ্যাপক পদে উন্নীত হন। ২০০৬ সালের অগাস্টে মেকানিকাল সায়েন্স অ্যান্ড ইঞ্জিনিয়ারিং এর অধ্যাপক পদে উন্নীত হন। অধ্যাপক সাইফের ১০০টি জার্নাল প্রকাশনা, ১৮৩টি কনফারেন্স প্রকশনা ৪টি বইয়ের অধ্যায় রয়েছে। তার ৮টি মার্কিন প্যাটেন্ট রয়েছে। তিনি ১০টি পিএইচডি অভিসন্দর্ভ তত্ত্বাবধান করেছেন। তিনি Proceedings of the National Academy of Sciences, Nature Materials, Nature Communications, Biophysical Journal, International Journal of Solids and Structures, Journal of Micro-Electro-Mechanical Systems, Journal of Engineering Materials, Journal of Materials Research, Review of Scientific Instruments, Journal of Thin Solid Films, Journal of Fluid Mechanics, Journal of Applied Mechanics, Journal of the Mechanics and Physics of Solids এর রিভিউয়ার।
অপরূপা (চলচ্চিত্র)

অপরূপা হল ১৯৮২ সালের ১৬ এপ্রিল তারিখে মুক্তিপ্রাপ্ত একটি অসমীয়া চলচ্চিত্র। রাষ্ট্রীয় চলচ্চিত্র বিকাশ নিগমের প্রযোজনা করা এইটি প্রথম অসমীয়া চলচ্চিত্র হোয়ার সাথে জাহ্নু বরুয়া পরিচালনা করা এইটিই প্রথম চলচ্চিত্র। চলচ্চিত্রটি হিন্দী ভাষাতে "অপেক্ষা" নামে মুক্তি দেওয়া হয়। ১৯৮৩ সালে চলচ্চিত্রটি আঞ্চলিক ভাষার শ্রেষ্ঠ চলচ্চিত্রের রাষ্ট্রীয় চলচ্চিত্র পুরস্কার (রজত কমল) লাভ করে।
চলচ্চিত্রটির সংগীত পরিচালনা করেন ভূপেন হাজারিকা।
আইদেউ

আইদেউ () ২০০৭ সালেত মুক্তিপ্রাপ্ত, অরূপ মান্নার দ্বারা পরিচালিত প্রথম অসমীয়া চলচ্চিত্র "জয়মতী"র নামভূমিকায় অভিনয় করা আইদেউ সন্দিকৈর জীবনী-ভিত্তিক চলচ্চিত্র। ছবিটিতে আইদেউ সন্দিকৈ এর নিজের দৃশ্যও সংবলিত হয়েছে। অবশ্য ছবিটি মুক্তির আগেই তাঁর মৃত্যু হয়।
ছবিটিতে'৫৪-তম রাষ্ট্রীয় চলচ্চিত্র পুরস্কারের 'শ্রেষ্ঠ অসমীয়া ছবি'র সম্মান লাভ করেন
আইদেউর নির্মাণের কাজ আরম্ভ হয় ২০০২ সালে ও মুক্তি দেওয়া হয় ২০০৭ সালে । ছবিটির কাহিনী ও চিত্রনাট্য লেখা হয়েছিল আইদেউ সন্দিকৈর সাথে অরূপ মান্নার কথোপকথনের সময়। নগাঁওর ত্রিনয়ন মিডিয়া ফাউণ্ডেশনের বেনারে ছবিটি নির্মাণ করা হয়।
ছবিটি মুম্বাই আন্তরাষ্ট্রীয় চলচ্চিত্র উৎসবত মুক্তি দেওয়া হয় ২০০৭ সালের ৮ ফেব্রুয়ারি তারিখে। পুনা আন্তরাষ্ট্রীয় চলচ্চিত্র উৎসব, দিল্লী হেবিটেট চলচ্চিত্র উৎসয় ও মিউনিখ আন্তরাষ্ট্রীয় চলচ্চিত্র উৎসবে ছবিটি প্রদর্শন করা হয়। ব্রাজিলে অনুষ্ঠিত সাউ-পাউলো চলচ্চিত্র উৎসবে ছবিটি ""দ্যা নিউ ফিল্ম কার্স"" প্রতিযোগিতা শাখাতে প্রদর্শিত হয়।
ছবিটি ৫৪-তম রাষ্ট্রীয় চলচ্চিত্র পুরস্কারের শ্রেষ্ঠ অসমীয়া ছবির সম্মান লাভ করে। রাজ্যিক চলচ্চিত্র উৎসবে, ছবিটি শ্রেষ্ঠ ছবি, শ্রেষ্ঠ পরিচালক, শ্রেষ্ঠ মহিলা অভিনেতা ও রূপসজ্জার পুরস্কার লাভ করে।
আবর্তন (চলচ্চিত্র)

আবর্তন () ১৯৯৩ সালেত মুক্তিপ্রাপ্ত ডঃ ভবেন্দ্র নাথ শইকীয়ার ষষ্ঠ অসমীয়া চলচ্চিত্র। ডঃ শইকীয়া এই ছবিটির একাধারে পরিচালক, প্রযোজক, চিত্রনাট্য ও সংলাপ লেখক ছিলেন। এই ছবিটির একটি বিশেষ বৈশিষ্ট্য এই যে, পরিচালকর অন্যান্য ছবির মতো এর কাহিনীভাগ কোনো ছোটগল্প বা উপন্যাসর থেকে নেওয়া ছিল না। প্রথমবারের জন্য তিনি ভ্রাম্যমাণ থিয়েটার আধারিত একটি মৌলিক কাহিনী নিয়ে এই ছবিটি নির্মাণ করেছিলেন। ছবিটির আবহ সঙ্গীতে ভ্রাম্যমাণ থিয়েটারের সঙ্গীতশৈলী ব্যবহৃত হয়েছিল। ১৬ মিলিমিটারে নির্মিত এইটি একটি রঙীন ছবি ছিল।
১৯৮২ সালের থেকে ডঃ ভবেন্দ্র নাথ শইকীয়া ভ্রাম্যমাণ থিয়েটারের সাথে জড়িত হয়ে ছিল। ভ্রাম্যমাণ থিয়েটারর অভিনেতা-অভিনেত্রী, কলা-কুশলীসকলের জীবন তিনি বহু কাছে থেকে প্রত্যক্ষ করেছিলেন। এই অভিজ্ঞতা তার আবর্তনর কাহিন বুনন করেছিলেন।
আরোহী (২০১৫-এর চলচ্চিত্র)

আরোহী () হল ২০১৫ সালের ১৬ জানুয়ারি মুক্তিপ্রাপ্ত অসমীয়া ভাষার ভারতীয় চলচ্চিত্র। অর্কিড এন্টারপ্রাইজের বেনারে মামণি খাখলারী প্রযোজনা করা এই চলচ্চিত্রটির পরিচালনা করেন অরূপ মান্না। চলচ্চিত্রটির মুখ্য চরিত্রে অভিনয় করেন শিশুশিল্পী শ্ববনম বরগয়ারী, রাগ ঐনিতম ও সালে্দনা শর্মা। সংগীত পরিচালনা করেন মানস হাজারিকা৷
আরোহীর সংগীত পরিচালনা মানস হাজারিকার। শীর্ষ গানটিতে কণ্ঠদান করেন অভিনন্দা মান্না ও রবছন বরুয়া।
টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ২ মার্চ, ২০২০ তারিখ পর্যন্ত টেস্ট ক্রিকেট অভিষেকে বিশ্বের ১৫৬ জন ক্রিকেটার পাঁচ-উইকেট অর্জন করতে পেরেছেন। তন্মধ্যে টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারের সংখ্যা তেত্রিশজন। অস্ট্রেলীয় বোলারদের মধ্যে সর্বশেষ এ অর্জনের দাবীদার হচ্ছেন জোশ হজলউড।
মুসলিম মহল্লা (জেরুসালেম)

মুসলিম মহল্লা ( "হারাত আল-মুসলিমিন"; "হা-রুভাহ হা-মুসলেমি") দেয়ালঘেরা প্রাচীন জেরুসালেমের চারটি মহল্লার অন্যতম। এর আয়তম ৩১ হেক্টর (৭৬ একর)। এই মহল্লা পুরনো শহরের উত্তর পূর্বে অবস্থিত। চারটি মহল্লার মধ্যে এটি সর্ববৃহৎ ও সবচেয়ে বেশি জনবহুল। এটি পূর্বে সিংহ ফটক থেকে নিয়ে দক্ষিণে হারাম আল শরিফের উত্তর দেয়াল থেকে পশ্চিমে দামেস্ক ফটক-পশ্চিম দেয়াল পথ বিস্তৃত।
মুসলিম মহল্লার জনসংখ্যা ২২,০০০।
১৯২৯ সালের দাঙ্গার পূর্ব পর্যন্ত মুসলিম মহল্লায় মুসলিম, ইহুদি ও খ্রিষ্টানদের মিশ্র বসতি ছিল। ইয়েশিভাত আতেরেত ইয়রুশালায়িম এখানকার সবচেয়ে বড় ইয়েশিভা
২০০৭ সালে ইসরায়েলি সরকার এখানে একটি উন্নয়ন পরিকল্পনায় অর্থায়ন শুরু করে। এর আওতায় ১৯৬৭ সালের পর সর্বপ্রথম মুসলিম মহল্লায় ইহুদি গড়ে তোলা শুরু হয়। এতে ২০টি এপার্টমেন্ট ও একটি সিনাগগ গড়ে তোলার পরিকল্পনা রয়েছে।
অপরাজেয় (চলচ্চিত্র)

অপরাজেয় ১৯৭০ সালের ৬ মে মুক্তিপ্রাপ্ত সমান্তরাল ধারা বা কলাত্মক ধারার প্রভাবপুষ্ট প্রথম অসমীয়া চলচ্চিত্র। ফণী তালুকদারের 'মোরে মলুয়া' শীর্ষক নাটকটির আধারে অতুল বরদনিয়ের চিত্রনাট্য রচনা করা ছবিটি 'চতুরঙ্গ' নামে চারিজন পরিচালক পরিচালনা করেছিলেন। পরিচালকরা ছিলেন- ফণী তালুকদার, অতুল বরদলৈ, গৌরী বর্মন ও মুনীন বায়ন। সঙ্গীত পরিচালনা করেছিলেন সলিল চৌধুরী। নায়িকা ছিল বাংলা ও হিন্দী ছবির প্রখ্যাত অভিনেত্রী রাখী। তিনি এখানে একজন পূর্ববঙ্গীয় বাঙালী মেয়ের ভূমিকায় অভিনয় করেন। নায়কের ভূমিকায় ছিলেন নবাগত প্রশান্ত হাজারিকা। অন্য একটি মুখ্য চরিত্রে অভিনয় করেন পরাগধর চলিহা। সত্রনগরী বরপেটার পটভূমিতে রচিত কাহিনীটির কেন্দ্রীয় বিষয় হ'ল, একজন পূর্ববঙ্গীয় মেয়ে ও একজন বরপেটীয়া ডেকার প্রেম ও বিভিন্ন সংস্কারে ভরা সমাজের বাধা-বিপত্তি দূর করে লক্ষ্যস্থানে উপনীত হওয়ার প্রয়াস। কাহিনীর বিকাশে নাওখেলা গুরুত্বপূর্ণ ভূমিকা নিয়েছে।
অপরাজেয়র বহির্দৃশ্য গ্রহণ বরপেটা সত্র, মানাহ, উজনী অসমের চা বাগিচা, উত্তর গুয়াহাটীর ওপরের গ্রামে করা হয়েছিল। ছবিটিতে ছিল বরপেটার বিখ্যাত নাওখেলাএর দৃশ্য ও বলিউডের নৃত্যপটিয়সী লক্ষীছায়ার একটি নৃত্য। এই নৃত্যটির দৃশ্যগ্রহণ তথা রাখীর ঠোঁট মেলানো ও লতা মঙ্গেশকরের গাওয়া গানের বাণীবদ্ধন মুম্বাইএর স্টুডিওতে করা হয়েছিল।
উইলিয়াম কুপার

উইলিয়াম হেনরি কুপার (; জন্ম: ১১ সেপ্টেম্বর, ১৮৪৯ - মৃত্যু: ৫ এপ্রিল, ১৯৩৯) কেন্টের মেইডস্টোন এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। ১৮৮১ থেকে ১৮৮৪ মেয়াদকালে অস্ট্রেলিয়া ক্রিকেট দলের পক্ষে দুই টেস্টে অংশগ্রহণ করেছেন। দলে মূলতঃ লেগ ব্রেক বোলার ছিলেন উইলিয়াম কুপার। এছাড়াও ডানহাতে ব্যাটিংয়ে পারদর্শী ছিলেন তিনি।
কেন্টে জন্মগ্রহণকারী কুপারের শৈশবকাল ইংল্যান্ডেই অতিবাহিত হয়। যুবক অবস্থায় অস্ট্রেলিয়ায় চলে যান তিনি। কিন্তু ২৭ বছরের পূর্ব পর্যন্ত প্রতিযোগিতামূলক ক্রিকেটে অংশগ্রহণ করেননি। তার প্রপৌত্র পল শিহান অস্ট্রেলিয়ার পক্ষে টেস্ট ক্রিকেট খেলেছেন।
১৮৮২ সালে মেলবোর্নে সফরকারী ইংল্যান্ডের বিপক্ষে অনুষ্ঠিত নিজস্ব অভিষেক টেস্টের দ্বিতীয় ইনিংসে ছয়-উইকেট তুলে নেন কুপার। ১৮৮৪ সালে বিলি মারডকের নেতৃত্বাধীন দলে ইংল্যান্ড সফরে যান।
খেলোয়াড়ী জীবন থেকে অবসর নেয়ার পর ভিক্টোরীয় ক্রিকেটে রাজ্য দল নির্বাচকের দায়িত্ব পালন করেন। পরবর্তীতে ভিক্টোরিয়া ক্রিকেট সংস্থায় সহ-সভাপতি মনোনীত হন।
৫ এপ্রিল, ১৯৩৯ তারিখে ভিক্টোরিয়ার মেলবোর্নে ৯০ বছর বয়সে উইলিয়াম কুপারের দেহাবসান ঘটে।
আজান ফকীর সাহেব

আজান ফকীর সাহেব () হল বাণী কলিতা পরিচালিত ও আসিফ ইকবাল হুসেইন প্রযোজিত একটি অসমীয়া চলচ্চিত্র। ২০০৮ সালের ২৫ এপ্রিল তারিখে চলচ্চিত্রটি মুক্তি দেওয়া হয়। বাগদাদ থেকে অসমে আসা সুফী সন্ত আজান ফকীরএর জীবনের উপর ভিত্তি করে চলচ্চিত্রটি নির্মাণ করা হয়।
১৬৩৪ সালে ইছলাম ধর্ম প্রচারক সন্ত আজান ফকীর (প্রকৃত নাম - শাহ মীরান) তার ভাই নবী পীরের সাথে বাগদাদ থেকে অসম-এ প্রব্রজন করেছিলেন। বলা হয় যে, তাকে প্রথমে দিল্লীনিয়ে আসা হয়েছিল এবং তারপর তিনি সুফী সন্ত শেখ নিজামুদ্দিন আউলিয়ার শিষ্য হয়েছিলেন। সেখান থেকে তিনি এসে হাজার গরুড়াচল পাহাড়এর ওপরে থাকা পীর গিয়াসুদ্দিন আউলিয়ার দরগাহের কাছে থাকতেন। হাজা সেই সময়ে অসমে মোগলদের মুখ্য স্থান ছিল। তারপরে তিনি আহোম রাজধানী শিবসাগরএর কাছে "চূণপোরা" নামক একটি মুসলমান গ্রামে থাকার জন্য যান । সেই সময়ে কিছু ধর্মবিরোধী রীতি-নীতিতে লিপ্ত থাকা মুসলমানদের মধ্যে তিনি ইসলাম ধর্মের প্রাথমিক ধারণাসমূহ ও মৌলিক কর্তব্যসমূহ প্রচার করেন। তিনি গ্রামেতে একটি মসজিদও প্রতিষ্ঠা করেন। সেই মসজিদে প্রথম আজান তিনি দেন ও সেইজন্য চূণপোরা গ্রামের মুসলমান সম্প্রদায় তাকে আজান ফকীর নাম দেয়। রংপুরের খণ্ডকার গ্রামের সৈয়দ উসমান গণি নামে একজন ব্যক্তির মেয়েকে তিনি বিয়ে করেন। তিনি গ্রামে গ্রামে ঘুরে ইসলাম ধর্মের বাণীসমূহ প্রচার করার সাথে ইসলাম ধর্মগ্রন্থ কোরানকে অসমীয়ায় অনুবাদ করেন। জিকির নামে তিনি কিছু ভক্তিমূলক গান লেখেন ও সুর দেন। জিকিরে তিনি ইসলাম ধর্মের বাণীসমূহ বর্ণনা করার সাথে বন্ধুত্ব ও ভ্রাতৃত্ববোধর প্রয়োজনীয়তা দেখান।
আহোম রাজা গদাধর সিংহর বিষয়ী রূপাই গঞা নামে একজন অসমীয়া মুসলমান আজান ফকীরের ক্রমান্বয়ে বাড়তে থাকা জনপ্রিয়তার প্রতি ঈর্ষান্বিত হয়ে পড়ে। ১৬৮৫ সালে সে স্বর্গদেউ গদাধর সিংহর কাছে গিয়ে জানায় যে, আজান ফকীর একজন মোগল গুপ্তচর ও তিনি গোপনে মোগল সৈন্যর সাথে যোগাযোগ রাখেন। গদাধর সিংহ প্রথমে এ কথা কর্ণপাত না করলেও বহুবার আপত্তি করার পর তিনি রূপাই গঞাকে নিজে বিবেচনা করে বিহিত ব্যবস্থা করার অনুমতি দেন। কিন্তু সাথে এইবলেও সাবধান করেন যে,এর দ্বারা মুসলিম অনুভূতিতে যেন কোনো ধরনের আঘাত না লাগে ও আহোম রাজত্বের প্রতি যেন কারো ভুল ধারণা না জন্মে। রাজার আদেশ পেয়ে রূপাই গঞা আজান ফকীরকে ধরে আনে ও চক্ষু দুটি উপড়ে ফেলে। গদাধর সিংহ নিজের ভুল বুঝতে পেরে তাকে মুক্তি দেন এবং রূপাই গঞাকে মৃত্যুদণ্ড প্রদান করেন।
আজান ফকীর পরে দিখৌ নদীর পাড়ে হুয়াগুরি নামক স্থানে চলে যান৷ তাকে বিনামূল্যে ভূমি ও বিষয়-সম্পত্তি প্রদান করা হয়। ১২০ জন শিষ্যের সাথে তিনি সেখানে বাকী জীবন ছিলেন। আনুমানিক ১৬৯০ সালে তার মৃত্যু হয়।
চিত্রলেখা পুরস্কার (২০০৮) (ইউনাইটেড টি ভি এণ্ড ফিল্মমেকার্স এসোসিয়েশনের দ্বারা)
ইংল্যান্ডে শ্রমিক শ্রেণির অবস্থা

ইংল্যান্ডে শ্রমিক শ্রেণির অবস্থা () ফ্রিডরিখ এঙ্গেলস রচিত একটি গ্রন্থ। তিনি ১৮৪৫ সালে এটি রচনা করেন। গ্রন্থটি ভিক্টোরিয়ান ইংল্যান্ডের শিল্প শ্রমিকশ্রেণীর একটি সমীক্ষা। তিনি সেখানে থাকাকালীন কারখানা শ্রমিকদের দুর্দশা সম্পর্কে বিশেষভাবে অবগত হন এবং রীতিমত গবেষণা করে গ্রন্থটি রচনা করেন। এই গ্রন্থে তিনি শ্রমিকদেরকে তাদের ন্যায্য অধিকার সম্বন্ধে সচেতন করে তোলার চেষ্টা করেন। তিনি আরো দেখান যে, পুঁজিবাদী সমাজ ব্যবস্থায় পুঁজিপতি কারখানা মালিকদের দ্বারা শ্রমিকগণ আবশ্যিকভাবেই শোষিত হন। তবে এই ব্যবস্থা বেশিদিন চলতে পারে না, চলা সংগতও নয়। এই ব্যবস্থার অন্তর্নিহিত মালিক-শ্রমিক দ্বন্দ্বের কারণে তা ভেঙে পড়তে বাধ্য।
এঙ্গেলস লন্ডন লিডস, ম্যানচেস্টার ঘুরে ঘুরে ঘেঁষাঘেঁষি করে থাকা শ্রমিকদের দুরবস্থা প্রত্যক্ষ করেন। বিশেষভাবে তিনি পরিচিত হন ম্যানচেস্টারের শ্রমিকদের সংগে। ইংল্যান্ডে বসবাসের সময় তিনি লন্ডনেই কাটান অধিকাংশ সময়।
বীণা দাস

বীণা দাস (২৪ আগস্ট ১৯১১ - ২৬ ডিসেম্বর ১৯৮৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব এবং অগ্নিকন্যা।
বীণা দাস ১৯১১ সালে নদিয়া জেলার কৃষ্ণনগরে জন্মগ্রহণ করেন। কিন্তু তাদের আদি বাড়ি ছিল চট্টগ্রাম। তার পিতা ছিলেন ব্রাহ্মসমাজী পণ্ডিত ও দেশপ্রেমিক বেণী মাধব দাস ও মাতার নাম সরলা দাস। তার দিদি ছিলেন বিপ্লবী কল্যাণী দাস। পিতার আদর্শে প্রভাবিত হয়ে রাজনীতিতে যোগ দেন। ১৯৪৭ সালে স্বাধীনতা সংগ্রামী যতীশ ভৌমিকের সাথে তার বিবাহ হয়।
কলকাতায় তিনি বেথুন কলেজে পড়াশুনা করেছেন। পরবর্তিতে তিনি কলকাতা বিশ্ববিদ্যালয় থেকে স্নাতক ডিগ্রী অর্জন করেন।
বীণা দাসের পরিবার রাজনৈতিক পরিবার। অসহযোগ ও জাতীয় আন্দোলনের যোগ দেওয়ার কারণে তার দাদা কারাবরণ করেন। ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দল এর কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। ১৯২৮ সালে সাইমন কমিশন বয়কট করার জন্য বেথুন কলেজের ছাত্রীদের নিয়ে লতিকা ঘোষের সঙ্গে উঠে-পড়ে লেগেছিলেন। ১৯৩০ সালে ডালহৌসির অত্যাচারের বিরুদ্ধে প্রতিবাদের জন্য ছোট ছোট দলের নেতৃত্ব দেন এবং গ্রেপ্তার হন। বীণা দাস ব্রিটিশ বিরোধী সশস্ত্র বিপ্লবের নেত্রী ছিলেন এবং ১৯৩২ সালে কলকাতা বিশ্ববিদ্যালয় এর সমাবর্তনে বাংলার ব্রিটিশ গভর্নর স্ট্যানলি জ্যাকসনের উপর পিস্তল দিয়ে গুলি চালান। এইসময় জ্যাকসনকে রক্ষা ও বীণা দাসকে ধরে ফেলার কৃতিত্ব অর্জন করেন বিশ্ববিদ্যালয়ের উপাচার্য স্যার হাসান সোহরাওয়ার্দী। এই হত্যা প্রচেষ্টা চালানোর কারণে ৯ বছর কারাবরণ করেন বীণা দাস। ১৯৪১ থেকে ১৯৪৫ সাল পর্যন্ত দক্ষিণ কলকাতার কংগ্রেসের সম্পাদিকা ছিলেন তিনি। ১৯৪৬ থেকে ১৯৫১ সাল পর্যন্ত তিনি পশ্চিমবঙ্গ বিধানসভার সদস্য ছিলেন। নোয়াখালির দাঙ্গার পরে সেখানে তিনি রিলিফের কাজ করতেন। স্বাধীনতার পরেও সামাজিক ও রাজনৈতিক কাজে নিজেকে ব্যপ্ত রাখেন। মরিচঝাঁপি গণহত্যার সময় তিনি প্রতিবাদী হন।
বীণা দাসের শেষ জীবন বেদনাদায়ক ও মর্মান্তিক। স্বামীর মৃত্যুর পরে তিনি হরিদ্বার চলে যান। ১৯৮৬ সালের ২৬ ডিসেম্বর ঋষিকেশে সহায় সম্বলহীন হয়ে পথপ্রান্তে মৃত্যুবরণ করেন।
শ্রী জয়বর্ধনপুর কোট্টে

শ্রী জয়বর্ধনপুর কোট্টে (এছাড়াও শুধু কোট্টে নামেও পরিচিত) হল শ্রীলঙ্কার প্রশাসনিক রাজধানী ও পরিকল্পিত নতুন শহর। পূর্বে শ্রীলঙ্কার রাজধানী কলম্বোতে ছিল, ১৯৮২ সালে কলম্বো থেকে শ্রী জয়াবর্ধেনেপুরা কোট্টে স্থানান্তর করা হয়।
১৯৩০ এর দশকে রাজাগিরিয়ার একটি আধুনিক বিল্ডিংকে কেন্দ্র করে কোট্টে গ্রামীণ উন্নয়ন কাউন্সিল প্রতিষ্ঠিত হয়েছিল। এটাই পরে কোট্টে আরবান কাউন্সিলে পরিনত হয়। ১৯৯৭ সালে কোট্টে আরবান কাউন্সিলকে শ্রী জয়াবর্ধেনেপুরা কোট্টে মিউনিসিপালিটি কাউন্সিলে রুপান্তরিত করা হয় এবং এর প্রথম মেয়র নির্বাচিত হয়েছিলেন চন্দ্র সিলভা।
কোট্টে হল এমন একটি শহর যা বহু জাতিগোষ্ঠী ও বহু ধর্মের লোকের মিলনস্থল। এখানে বসবাসকারী অধিকাংশ মানুষ সিংহলী জাতিভভুক্ত সাথে তামিল, মুসলমান, মালয় এবং বারঘের মিশ্রিত (বেশিরভাগ মুসলমান ও ভারতীয় তামিলরা রাজাগিরিয়া এলাকায় বসবাস করে)।
ক্রিকেট দেশের পাশাপাশি এই শহুরেও সর্বাধিক জনপ্রিয় খেলা এবং এটি নগরীর প্রায় প্রত্যেক মাঠে খেলা হয়।
আমজাদ ফরিদ সাবরি

আমজাদ ফরিদ সাবরি (২৩ ডিসেম্বর ১৯৭৬ — ২২ জুন ২০১৬) পাকিস্তানের এক আধ্যাত্মিক সুফি সঙ্গীত শিল্পী। তিনি সাবরি ব্রার্দাস এর গোলাম ফরিদ সাবরি সন্তান। তিনি দক্ষিণ এশিয়ার বিখ্যাত কাউয়ালি শিল্পীদের অন্যতম। 
আমজাদ সাবরি প্রায় সময় তার পিতা এবং চাচা মকবুল আহমেদ সাবরি কর্তৃক রচিত আধ্যাত্মিক কবিতা আবৃত্তি করতেন এবং গাইতেন। 
পাকিস্তানের তালিবানের স্পিলিন্টার দলের গুলিতে আহত হয়ে করাচিতে এক মর্মান্তিক মৃত্যুতে তার জীবনাবসান ঘটে।
তাইওয়ানে সময়

জাতীয় মান সময় () হচ্ছে তাইওয়ানের দাপ্তরিক সময় অঞ্চল, যেটি ইউটিসি অফসেট থেকে ৮ ঘণ্টা এগিয়ে । এটি তাইওয়ান সময় (), তাইপেই সময় () নামে পরিচিত ও ঐতিহাসিকভাবে এটি ২০০০-এর দশকের প্রথম দিকে "ছুয়াংইয়ান মান সময়" () নামেও পরিচিত ছিল।
জাতীয় মান সময় অর্থনৈতিক মন্ত্রণালয়ের অধীনে জাতীয় মান, মেট্রোলজী এবং ইন্সপেকশন ব্যুরো কর্তৃক নিয়ন্ত্রিত হয়। The time is released according to the caesium atomic clocks aggregated by National Standard Time and Frequency Laboratory under Chunghwa Telecom after consulting the data provided by Bureau International des Poids et Measures.
The IANA time zone database contains one zone for Taiwan, named Asia/Taipei.
শিরাজ

শিরাজ (, "Šīrāz", , ) ইরানের ষষ্ঠ জনবহুল শহর। এবং ফর্স প্রদেশের রাজধানী। ২০১১ সালের জনসংখ্যা জরীপে, এই শহরের জনসংখ্যা ছিল ১৪,৬০,৬৬৫জন এবং নির্মাণাধীন অঞ্চল "শহর-এ জাহিদ-এ সদ্র" (সদ্র নতুন শহর) আবাসস্থল ১৫,০০,৬৪৪ জন জনসংখ্যার। শিরাজের অবস্থান ইরানের দক্ষিণ-পূর্বাঞ্চলে। জিয়াফেই
পবিত্র পরিবার

পবিত্র পরিবার হচ্ছে একটি বই। এটি ১৮৪৪ সালের নভেম্বর মাসে কার্ল মার্কস ও ফ্রিডরিখ এঙ্গেলস রচনা করেন। বইটি তৎকালীন সময়ে একাডেমিকভাবে জনপ্রিয় ইয়াং হেগেলিয়ান এবং তাদের চিন্তার প্রবণতা সম্পর্কে একটি সমালোচনামূলক গ্রন্থ। প্রকাশক বইটির শিরোনাম প্রস্তাব করেছিলেন। বাউয়ের ভ্রাতৃদ্বয় ও তাদের সমর্থকদের একটি ব্যঙ্গাত্মক রেফারেন্স হিসেবে এটি প্রণীত হয়।
বইটি সংবাদমাধ্যমের সঙ্গে একটি বিতর্কে জড়িয়ে পড়ে। ব্রুনো বাউয়ের ১৮৪৫ সালে Wigand-এর Vierteljahrsschrift প্রকাশিত একটি প্রবন্ধে বইটি খণ্ডন করার চেষ্টা করেন। বাউয়ের দাবি করেন মার্কস ও এঙ্গেলস তাকে ভুল বুঝেছেন এবং যা তিনি বোঝাতে চেয়েছেন তা তারা বোঝেননি। পরে মার্কস তার প্রতিক্রিয়ায় নিজের প্রবন্ধ প্রকাশ করেন যা Gesellschaftsspiegel জার্নালে ১৮৪৬ সালের জানুয়ারি মাসে প্রকাশিত হয়। মার্কস জার্মান ভাবাদর্শের দ্বিতীয় অধ্যায়ে যুক্তিসমূহ আলোচনা করেন।
"পবিত্র পরিবার" গ্রন্থে ফয়েরবাখের সামান্য কিছুটা প্রভাব থাকলেও মার্কস ও এঙ্গেলস তাদের নতুন বিশ্ববীক্ষার ভিত্তি এই গ্রন্থে গড়ে তুলতে পেরেছিলেন।
ওয়াজেদ আলী খান পন্নী

ওয়াজেদ আলী খান পন্নী (১৮৭১-১৯৩৬) ছিলেন একজন রাজনীতিবিদ ছিলেন।
ওয়াজেদ আলী খান পন্নী ছিলেন করটিয়ার জমিদারদের মধ্যে সবচেয়ে প্রজাহিতৈষী। তিনি ১৯২১ সালে জমিদার তথা ময়মনসিংহ জেলা কংগ্রেস ও খেলাফত কমিটির সভাপতি, বঙ্গীয় প্রাদেশিক কংগ্রেস কমিটির সহ-সভাপতি এবং নিখিল ভারত কংগ্রেসের নির্বাহী পরিষদ সদস্য হওয়া সত্ত্বেও ব্রিটিশ বিরোধী আযাদী আন্দোলন করে কারাবরণ করেন । ব্রিটিশ বিরোধী আন্দোলনে তাঁর অনমনীয় মনোভাব ও দৃঢ়তার জন্য ব্রিটিশ মিউজিয়ামে রক্ষিত তাঁর তৈলচিত্রের নিচে লেখা রয়েছে- “One who dified the British.”
ওয়াজেদ আলী খান পন্নী করটিয়ার বিখ্যাত জমিদার পরিবারে ১৪ নভেম্বর ১৮৭১ সালে জন্মগ্রহণ করেন।
চাঁদ মিয়া প্রতিষ্ঠিত পিতামহের নামে করটিয়ার স্থাপিত সরকারী সা'দত কলেজ’(১৯২৬) টাঙ্গাইল তথা বৃহত্তর ময়মনসিংহে শিক্ষা বিস্তারে গর্বোন্নত শিরে দাঁড়িয়ে আছে। করটিয়ায় ইতিহাস খ্যাত মুসলিম এডুকেশন কনফারেন্স অনুষ্ঠিত হয় (১৯১০)। তার উদ্যোগে করটিয়ায় সারা বাংলার মুসলিম শিক্ষা সম্মেলন হয় এবং স্ত্রীর নামে রোকেয়া মাদ্রাসা প্রতিষ্ঠা করেন (১৯২৬)। চাঁদ মিয়া পিতার প্রতিষ্ঠিত মাধ্যমিক বিদ্যালয়কে উচ্চ ইংরেজি শিক্ষার বিদ্যালয়ে উন্নীত করে ‘হাফেজ মাহমুদ আলী ইনস্টিটিউশন’ নামকরণ করেন (১৯০১)। এছাড়া তিনি বহু শিক্ষা প্রতিষ্ঠান, পত্র-পত্রিকা, বই পুস্তক প্রকাশনায় অর্থ দান করেছেন।
দানের ক্ষেত্রে ওয়াজেদ আলী খান পন্নী অদ্বিতীয় ছিলেন। এজন্যই তাকে ‘দানবীর’, ‘দ্বিতীয় মহসিন’উপাধিতে ডাকা হতো। ২৫ এপ্রিল (শনিবার) ১৯৩৬ সালে তিনি করটিয়ায় শেষ নিশ্বাস ত্যাগ করেন।
মন্মথনাথ রায় চৌধুরী

মন্মথনাথ রায় চৌধুরী (১২৮৬-১৩৪৫ বঙ্গাব্দ) ছিলেন বিখ্যাত ব্রিটিশ ভারতীয় ফুটবলার ও তিনি টাঙ্গাইলের সন্তোষের জমিদার ছিলেন। তিনি টানা ছয়বার ইন্ডিয়ান ফুটবল এ্যাসোসিয়েশনের সভাপতি ছিলেন। ১৯৪১ সাল থেকে ভারতের বার্ষিক ফুটবল টুর্নামেন্ট ‘সন্তোষ ট্রফি’ চালু হয়েছে তাঁরই অবদানে। তিনি টাঙ্গাইলে তাঁর মায়ের নামে বিন্দুবাসিনী সরকারি বালক উচ্চ বিদ্যালয় প্রতিষ্ঠা করেন।
মন্মথনাথ রায় চৌধুরী সেন্ট জেভিয়ার স্কুল, হেয়ার স্কুল ও প্রেসিডেন্সি কলেজ এবং কলকাতা বিশ্ববিদ্যালয়ের এমবিএল। সক্রিয় রাজনীতিতে জড়িত হন ছাত্রাবস্থায়। রাষ্ট্রগুরু সুরেন্দ্রনাথের শিষ্য ছিলেন। তিনি তৎকালীন বাংলা সরকারের মন্ত্রী ও বঙ্গীয় ব্যবস্থাপক সভার সভাপতি ও একজন ভালো ক্রীড়াবিদ ছিলেন। টাংগাইলের কলেজ পাড়ায় প্রমথ-মন্মথ নামে একটি কলেজ স্থাপন করেছিলেন, উক্ত কলেজটি জগন্নাথ কলেজ এর সাথে অঙ্গীভূত করা হয়। সামাজিক বিভিন্ন কাজের অবদানের জন্য ১৯১০ইং সালে ব্রিটিশ সরকার রাজা উপাধিতে প্রদান করে।
মন্মথনাথ রায় চৌধুরী ২৩ ফেব্রুয়ারি, ১৮৮০ সালে সন্তোষ জমিদার পরিবারে জন্মগ্রহণ করেন। তাঁর পিতা দ্বারকানাথ রায় চৌধুরী ও মাতা বিন্দুবাসিনী রায় চৌধুরানী। তিনি কোলকাতা বিশ্ববিদ্যালয়ের এমবিএল। সক্রিয় রাজনীতিতে জড়িত হন ছাত্রাবস্থায়। রাষ্ট্রগুরু সুরেন্দ্রনাথের শিষ্য ছিলেন। মন্মথনাথ রায় চৌধুরী তৎকালীন বাংলা সরকারের মন্ত্রী ও বঙ্গীয় ব্যবস্থাপক সভার সভাপতি ও একজন ভালো ক্রীড়াবিদ ছিলেন। তিনিই প্রথম ভারতীয় হিসেবে পরপর ছয়বার তৎকালীন ইন্ডিয়ান ফুটবল এসোসিয়েশনের সভাপতি ছিলেন। তিনি কলকাতার সন্তোষ ট্রফি খেলার উদ্যোক্তা। এছাড়া তিনি বেঙ্গলী পত্রিকায় নিয়মিত লিখতেন। এছাড়াও তিনি সন্তোষ, টাঙ্গাইলে একাধিক স্কুল ও কলেজের প্রতিষ্ঠাতা। টাঙ্গাইল শহরে বৃহত্তর ময়মনসিংহ জেলার প্রথম কলেজটি স্থাপন করেন ১৯০০ সালে। ‘প্রমথ-মন্মথ কলেজ’নামে এটি প্রায় দশ বছর চালু ছিলো। পরবর্তী সময়ে এটি ঢাকার জগান্নাথ কলেজের সাথে একীভূত হয়। বর্তমানে কলেজটি না থাকলেও এলাকাটি ‘কলেজপাড়া’নামে পরিচিত।
মন্মথনাথ রায় চৌধুরী বেঙ্গলী পত্রিকায় নিয়মিত লিখতেন এছাড়া প্রথম ভারতীয় হিসেবে পরপর ছয়বার তৎকালীন ইন্ডিয়ান ফুটবল এসোসিয়েশনের সভাপতি ছিলেন।
মন্মথনাথ রায় চৌধুরী সন্তোষ, টাঙ্গাইলে একাধিক স্কুল ও কলেজের প্রতিষ্ঠাতা। টাঙ্গাইল শহরে বৃহত্তর ময়মনসিংহ জেলার প্রথম কলেজটি স্থাপন করেন (১৯০০)। বর্তমানে কলেজটি না থাকলেও এলাকাটি ‘কলেজপাড়া’ নামে পরিচিত। কলকাতার সন্তোষ ট্রফি খেলার উদ্যোক্তা ছিলেন তিনি।সন্তোষের মহারাজা স্যার মন্মথনাথ রায় চৌধুরী। ইংরেজ আমলেই তিনি ছিলেন ছয়বারের আইএফএ-র সভাপতি। বেঙ্গল জিমখানা ও অন্যান্য প্রতিষ্ঠানের সঙ্গে জড়িত থেকে ক্রীড়াঙ্গনে আলাদা জায়গা করে নিয়েছিলেন তিনি। ১৯৪১ সাল থেকে মন্মথনাথ রায় চৌধুরীর স্মৃতিতে আজও ভারতে হয়ে আসছে ‘সন্তোষ ট্রফি’।
কল্যাণী দাস

কল্যাণী দাস (২৮ মে ১৯০৭ - ১৬ ফেব্রুয়ারি ১৯৮৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
কল্যাণী দাস ১৯০৭ সালে কৃষ্ণনগরে এক পরিবারে জন্মগ্রহণ করেন। কিন্তু পিতৃভূমি ছিল চট্টগ্রাম। তার পিতার নাম বেণী মাধব দাস ও মাতার নাম সরলা দাস। তার বোন বীণা দাসও সশস্ত্র বিপ্লবী আন্দোলনে যুক্ত ছিলেন । পিতার আদর্শে প্রভাবিত হয়ে রাজনীতিতে যোগ দেন। এছাড়া কল্যাণী দাসের ছিল মায়ের মতোই সংগঠনী ক্ষমতা। 
কলকাতায় তিনি কটকে র‍্যাভেনশ্ কলেজিয়েট স্কুল পড়াশুনা করেছেন। ১৯২৮ সালে বি.এ. পাস করবার পর তিনি বিশ্ববিদ্যালয়ে এম.এ. পড়তে যান। ছাত্রাবস্থায় কলিকাতার স্কুল-কলেজের ছাত্রীদের নিয়ে এই ‘ছাএীসংঘ' গঠিত হয়। এর সভানেত্রী ছিলেন সুরমা মিত্র ও সম্পাদিকা ছিলেন কল্যানী দাস।
কল্যাণী দাসের পরিবার ছিল রাজনৈতিক পরিবার। অসহযোগ ও জাতীয় আন্দোলনের যোগ দেওয়ার কারণে তার মেজদাদা কারাবরণ করেন। ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দল এর কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। ১৯৩০ সালে ডালহৌসির অত্যাচারের বিরুধে প্রতিবাদের জন্য আইন অমান্য করে আন্দোলন ছাত্রীদের যোগদানের জন্য নেতৃত্ব দেন। ১৯৩২ সালে 'আইন অমান্য আন্দোলন'এ অংশ নেন এবং গ্রেপ্তার হন। তিনি সমাজ সেবা ও বিপ্লবী কর্মকাণ্ডে জড়িত ছিলেন। তিনি ছাত্রী সংঘের উদ্যোক্তা এবং ব্রিটিশ বিরোধী রাজনীতির জন্য কারাবরণ করেন। সহপাঠী হিসাবে ছিল কমলা দাশগুপ্ত।
১৯৩৮ সালের মার্চ মাসে নির্মলেন্দু ভট্টাচার্যের সঙ্গে কল্যাণী দাসের বিবাহ হয়। বিয়ের পরও রাজনৈতিক কাজের সাথে সক্রিয়ভাবে যুক্ত ছিলেন। ১৯৪০ সালে কল্যাণী ভট্টাচার্য বোম্বে চলে যান স্বামীর কর্মস্থলে। ১৯৪২ সালের ‘ভারত ছাড়' আন্দোলনে যোগদান করে তিনি বোম্বেতে তিন মাসের জন্য কারাবরণ করেন।
১৯৩৮ সালে বিয়ের পরে তিনি নারী রাজনৈতিক কর্মীদের নিয়ে 'মন্দিরা' নামে মুখপত্র প্রকাশ করেন। 'জীবন অধ্যায়' নামক আত্নচরিত প্রকাশ করেন। যেখানে নিজের নানা অভিজ্ঞতার বর্ণনা করেছেন। কল্যাণী দাসের ১৯৮৩ সালের ১৬ ফেব্রুয়ারি মৃত্যু হয়।
ইসলামী বিশ্বকোষ

ইসলামী বিশ্বকোষ হলো ইসলামিক ফাউন্ডেশন বাংলাদেশ থেকে প্রকাশিত বিশ্বকোষের গ্রন্থ। এটিতে ইসলাম সম্পর্কিত বিভিন্নমুখী জ্ঞানের ভান্ডার রয়েছে। ইসলামের ব্যাপক বিষয় ইসলামি বিশ্বকোষের অন্তর্ভুক্ত। এটি ২৫ খণ্ডের একটি সংক্ষিপ্ত অর্থবহ সংস্করণ। এই বিশ্বকোষ প্রকল্পের শীর্ষস্থানীয় প্রতিষ্ঠাতা ছিলেন বাংলাদেশি শিক্ষাবিদ এবং পণ্ডিত আবদুল হক ফরিদী।
বাংলাদেশে প্রথম ইসলামী বিশ্বকোষের প্রণয়নের উদ্যোগ গ্রহণ করেন বাংলা একাডেমী। ডাঃ মুহাম্মদ শহীদুল্লাহ কিছু সময়ের জন্য এই প্রকল্পের সম্পাদক হিসাবে দায়িত্ব পালন করেছিলেন। ১৯৫৮ সালে বাংলা একাডেমী লাইডেন হতে প্রকাশিত শর্টার এনসাইক্লোপিডিয়া অফ ইসলাম শীর্ষক ইসলামি বিশ্বকোষের অনুবাদের সিদ্ধান্ত গ্রহণ করে। পরবর্তীতে তা বিভিন্ন কারণে ইসলামিক ফাউন্ডেশন বাংলাদেশ এর কাছে তুলে দেয়। যেটি আরো সম্পাদনা করে প্রকাশ করা হয়।
আবদুল হক ফরিদী বিশ্বকোষের সম্পাদকীয় বোর্ডের সভাপতি থাকাকালীন, তাঁর জীবদ্দশায় ১৮টি খণ্ডের কাজ সম্পন্ন হয়েছিল।
একাত্তরে বাংলাদেশ স্বাধীন হওয়ার পর, প্রকাশিত তিনটি বিশেষায়িত বিশ্বকোষের একটি ছিল এটি। আ ফ ম খালিদ হোসেন বিশ্বকোষের দ্বিতীয় সংস্করণের ৩ থেকে ৯ খণ্ড পর্যন্ত সম্পাদনা করেছেন।
সৈয়দ মোয়াজ্জেম হোসেন

সৈয়দ মোয়াজ্জেম হোসেন একজন বাংলাদেশী শিক্ষাবিদ এবং ইসলামী পণ্ডিত ব্যক্তি ছিলেন। তিনি ঢাকা বিশ্ববিদ্যালয়ের উপাচার্য হিসেবে দায়িত্ব পালন করেছেন।
টাঙ্গাইল জেলাধীন মির্জাপুর উপজেলার বানিয়ারা গ্রামে ১ আগস্ট ১৯০১ সালে সৈয়দ পরিবারে জন্মগ্রহণ করেন ড. সৈয়দ মোয়াজ্জেম হোসেন।
ঢাকা বিশ্ববিদ্যালয় থেকে প্রথম বিভাগে তৎকালীন আরবি ও ইসলামিক স্টাডিজ বিভাগ থেকে এমএ পাশ করেন (১৯২৪) এবং ক্লাসিকেল এরাবিক পোয়েট্রির উপর থিসিস লিখে অক্সফোর্ড বিশ্ববিদ্যালয় থেকে আরবিতে ডক্টরেট ডিগ্রি অর্জন করেন।
ডঃ সৈয়দ মোয়াজ্জেম হোসেন পূর্ব পাকিস্তান কর্ম কমিশনের চেয়ারম্যান (১৯৫৩-১৯৫৬), করাচি ইনকোয়ারী কমিটি সদস্য (১৯৫৬-১৯৫৭), চেয়ারম্যান ইসলামিক ইউনিভার্সিটি কমিশন ছিলেন (১৯৬৪-১৯৬৫)।
ঢাকা বিশ্ববিদ্যালয়ে উপাচার্য হিসেবে কর্মরত (১৯৪৮-১৯৫৩), এবং আরবি বিভাগে রিডার হিসেবে যোগদান করেন (১৯৩০)।
ডঃ সৈয়দ মোয়াজ্জেম হোসেন দেশ ও বিদেশের বহু পত্রপত্রিকায় বিভিন্ন তথ্য ও তত্ত্বপূর্ণ প্রবন্ধ এবং বহু বই প্রকাশ করেন। এর মধ্যে উল্লেখযোগ্য হল:
আরবি ভাষার এই সুমহান পণ্ডিত ১৯৯১ সালে মৃত্যুবরণ করেন।
জিঙ্কি-সুহল বিক্রিয়া

জিঙ্কি-সুহল বিক্রিয়া () হল ফ্রিডেল-ক্র্যাফট অ্যালকাইলেশন বিক্রিয়ার একটি বিশেষ ধাপ। বিজ্ঞানী থিওডোর জিঙ্কি এবং সুহল সর্বপ্রথম এই বিক্রিয়াটি বর্ণনা করেন।
এই বিক্রিয়ার একটি জনপ্রিয় উদাহরণ হল p-ক্রেসল হতে সাইক্লোহেক্সাডাইইনোন তৈরি। এ বিক্রিয়ায় অ্যালুমিনিয়াম ক্লোরাইড প্রভাবক হিসেবে এবং টেট্রাক্লোরোমিথেন দ্রাবক হিসেবে ব্যবহৃত হয়। মার্কিন বিজ্ঞানী মেলভিন নিউম্যান ১৯৫০-এর দিকে এই বিক্রিয়ার নানাদিক এবং এর কৌশলের উন্নয়ন ঘটান।
এই বিক্রিয়ার উৎপাদই ডাইইনোল বেনজিন পুনর্বিন্যাস বিক্রিয়ার প্রাথমিক কাঁচামাল।
অ্যামোডোরি পুনর্বিন্যাস বিক্রিয়া

অ্যামাডোরি পুনর্বিন্যাস একটি জৈব বিক্রিয়া যেখানে অ্যালডোজের এন-গ্লাইকোসাইড অম্লীয় আর্দ্রবিশ্লেষণের মাধ্যমে পুনর্বিন্যস্ত হয়ে বা পলিমারাইজেশনের মাধ্যমে সংশ্লিষ্ট ১-অ্যামিনো-১-ডিঅক্সি-কিটোজ গঠন করে। কার্বোহাইড্রেট রসায়নের একটি গুরুত্বপূর্ণ বিক্রিয়া এই অ্যামাডোরি পুনর্বিন্যাস বিক্রিয়া।
বিক্রিয়ার কৌশলে ১ ন্ং ধাপে ডি-ম্যানোজকে বদ্ধ অবস্থায়, এবং ২ নং ধাপে যুক্ত অবস্থায় অ্যামোনিয়ার সাথে দেখানো হয়েছে। বিক্রিয়ার মাধ্যমে ৩ নং ধাপে ১,১-অ্যামিনো-অ্যালকোহল উৎপন্ন হয়; যা অস্থায়ী হওয়ায় পানি হারিয়ে গ্লাইকোসাইল্যামিন গঠন করে (উন্মুক্ত অবস্থায় ইমিন (৫) এবং বদ্ধাবস্থায় হেমিঅ্যামিনাল (৪))। প্রকৃতিপক্ষে অ্যামাডোরি পুনর্বিন্যাস বিক্রিয়ার এটিই প্রাথমিক ধাপ।
গ্লাইকোসাইল্যামিনের সাথে পিরিডিন এবং অ্যাসিটিক অ্যানহাইড্রাই্ডের বিক্রিয়ায় ইমিন মূলক পুনর্বিন্যস্ত হয়ে মধ্যবর্তী ইনোল গঠন করে, যা পর্যায়ক্রমে কিটোন তৈরি করে। বিশেষ করে এই বিক্রিয়াতে সকল অ্যালকোহল এবং অ্যামিনো মূলকের অ্যাসাইলেশনও ঘটে।
এই বিক্রিয়াটি ম্যাইলার্ড বিক্রিয়ার সাথে সম্পৃক্ত, যেখানে বিকারকসমূহ হল প্রাকৃতিক চিনি এবং অ্যামিনো এসিড। সাম্প্রতিক কিছু গবেষণায় জারিত ডেক্সট্রান ও জেলাটিনের মধ্যবর্তী বিক্রিয়ার সময় অ্যামাডোরি পুনর্বিন্যাস বিক্রিয়া সংঘটনের সম্ভাবনা দেখা গেছে।
অ্যামাডোরির উৎপাদ হল একটি মধ্যবর্তী যৌগ, যা গ্লাইকেশনের ফলে অ্যাডভান্সড গ্লাইকেশন সমাপ্তি-উৎপাদ (এ.জি.ই.) উৎপন্ন হবার সময় তৈরি হয়।
অ্যাডভান্সড গ্লাইকেশন সমাপ্তি-উৎপাদের বিক্রিয়াটি নিম্নোক্ত ধাপের মাধ্যমে শেষ হয়ঃ
এ ধাপগুলোর মধ্যে প্রথম দুটি উভমুখী হলেও শেষোক্তটি একমুখী।
অ্যাজো যুগলায়ন

অ্যাজো যুগলায়ন বা অ্যাজো কাপলিং () হল একটি ডায়াজোনিয়াম যৌগ এবং একটি অ্যারোমেটিক যৌগের মধ্যকার জৈব বিক্রিয়া। এই ইলেক্ট্রোফিলিক অ্যারোমেটিক প্রতিস্থাপন বিক্রিয়ায় অ্যারাইল ডায়াজোনিয়াম ক্যাটায়ন ইলেক্ট্রোফাইল হিসেবে অ্যারিনের সাথে যুক্ত হয়। অধিকাংশ ক্ষেত্রেই ডায়াজোনিয়াম যৌগটি অ্যারোমেটিক হয়।
অ্যানিলিনের সাথে নাইট্রাস এসিডের বিক্রিয়ায় ডায়াজোনিয়াম লবণ উৎপন্ন হয়। একে ডায়াজোকরণ বলা হয়। ডায়াজোনিয়াম লবণ একটি গুরুত্বপূর্ণ সাংশ্লেষিক মধ্যবর্তী যৌগ যা যুগলায়ন বিক্রিয়ার মাধ্যমে অ্যাজো ডাই এবং প্রতিস্থাপন বিক্রিয়া গঠনের ক্ষেত্রে অ্যারোমেটিক বলয়ে কার্যকরী মূলক হিসেবে উপস্থিত থাকে।
এই বিক্রিয়ার উৎপাদ বিক্রিয়কসমূহের চেয়ে অধিকতর তরঙ্গদৈর্ঘ্যের আলো শোষণ করে, বিশেষ করে দৃশ্যমান বর্ণালির আলো। কারণ এদের কাঠামোতে উপস্থিত থাকে কনজুগেশন। ফলশ্রুতিতে অ্যারোমেটিক অ্যাজো যৌগসমূহ অধিকতর উজ্জ্বল হয় এবং নানাবিধ বিক্রিয়ায় ডাই বা রঞ্জক হিসেবে ব্যবহৃত হয়। গুরুত্বপূর্ণ অ্যাজো ডাইসমূহে মিথাইল রেড এবং লোহিত রঞ্জক ১৭০ উপস্থিত থাকে।
প্রোন্টোসিল এবং অন্যান্য সালফা ড্রাগ তৈরিতেও অ্যাজো যুগলায়ন ব্যবহৃত হয়।
অনেকভাবে এ বিক্রিয়া ঘটানো যায়। ফেনল, বেনজিন ডায়াজোনিয়াম ক্লোরাইডের সাথে বিক্রিয়ায় হলুদ-কমলা বর্ণের অ্যাজো যৌগ তৈরি করে। এই বিক্রিয়াটি হিম শীতল ক্ষারের উপস্থিতিতে অনুষ্ঠিত হয়।
এর সাথে সম্পর্কিত ডাই হল অ্যানিলিন ইয়েলো যা অ্যানিলিন এবং ডায়াজোনিয়াম লবণের বিক্রিয়ার মাধ্যমে উৎপন্ন হয়।
ন্যাপথলসমূহ হল জনপ্রিয় গ্রহীতা। অ্যানিলিন এবং ১-ন্যাপথলের বিক্রিয়ায় উৎপন্ন "অরগানোল ব্রাউন" এর একটি উদাহরণ:
একইভাবে β-ন্যাপথল ফিনাইলডায়াজোনিয়াম ইলেক্ট্রোফাইলের সাথে যুগলায়িত হয়ে তীব্র কমলা-লাল ডাই গঠন করে।
অ্যানিমে সম্মেলন

অ্যানিমে সম্মেলন প্রধাণত অ্যানিমে, মাঙ্গা ও জাপানি সংস্কৃতি নিয়ে করা হয়. সাধারণভাবে এটি বেশ কিছুদিন নিয়ে করা হয় এবং স্থান হিসেবে নেয়া হয় সম্মেলন কেন্দ্র, হোটেল, বা কলেজ ক্যাম্পাস. সম্মেলনে বিভিন্ন কার্যক্রম এবং প্যানেল থাকে, অ্যানিমে সম্মেলনে অংশগ্রহণকারীদের একটি বড় অংশ কসপ্লে করে যা অন্যান্য ফ্যান সম্মেলনের চেয়ে বেশি। এটা ব্যবসার জন্য ভালো কারণ এতে বিভিন্ন স্টুডিও, পরিবেশক ও প্রকাশকরা তাদের প্রকাশিত কাজের প্রচার করে।
ক্লেয়ার কনর

ক্লেয়ার জোয়ান কনর, ওবিই (; জন্ম: ১ সেপ্টেম্বর, ১৯৭৬) ব্রাইটনে জন্মগ্রহণকারী প্রথিতযশা সাবেক ইংরেজ প্রমিলা আন্তর্জাতিক ক্রিকেটার। বর্তমানে তিনি আইসিসি’র মহিলাবিষয়ক কমিটির প্রধানের দায়িত্ব পালন করছেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার। ডানহাতে ব্যাটিংসহ স্লো লেফট আর্ম স্পিন বোলিংয়ে দক্ষতা প্রদর্শন করেছেন ক্লেয়ার কনর।
১ সেপ্টেম্বর, ১৯৭৬ তারিখে পূর্ব সাসেক্সের ব্রাইটন এলাকায় জন্মগ্রহণ করেন তিনি। ম্যানচেস্টার বিশ্ববিদ্যালয়ের ইংরেজি বিষয়ে পড়াশোনা করেন ও ১৯৯৮ সালে স্নাতকধারী হন। ম্যানচেস্টারে অবস্থানকালে ক্লেয়ার হিউম হলে বসবাস করতেন।
ব্রাইটন কলেজে থাকাকালে ব্যক্তিগত সম্পর্ক কার্যক্রমে অংশ নেন ও ইংরেজি, পিএসএইচই এবং পিই শিক্ষা লাভ করেন। এছাড়াও চ্যানেল ফোরে খণ্ডকালীন চাকরি করতেন।
সাসেক্সের শীর্ষস্থানীয় ক্লাব প্রেস্টন নোম্যাডসের অনূর্ধ্ব-১৬ দলে খেলেন ও অধিনায়কের দায়িত্বে ছিলেন। এছাড়াও তিনি সংক্ষিপ্তকালের জন্য ব্রাইটন কলেজ পুরুষ দলে খেলেন। এরপরই ইংল্যান্ড দলে বর্ণাঢ্যময় খেলোয়াড়ী জীবনের সূত্রপাত ঘটে। ২০০২ সালে মহিলাদের উদ্বোধনী ক্রিকেটার কাপে অংশ নেন।
১৯৯৫ সালে ইংল্যান্ডের পক্ষে একদিনের আন্তর্জাতিকে অভিষেক ঘটে তার। ঐ মৌসুমেরই শীতকালে প্রথম টেস্টে অংশগ্রহণ করেন তিনি। ১৯৯৯ সালে ভারতের বিপক্ষে হ্যাট্রিক করে বসেন। ২০০০ সাল থেকে অবসর নেয়ার পূর্ব-পর্যন্ত ইংল্যান্ড দলের অধিনায়কত্ব করেন।
২০০৫ সালে দক্ষিণ আফ্রিকায় অনুষ্ঠিত মহিলা ক্রিকেট বিশ্বকাপে দলকে সেমি-ফাইনালে নিয়ে যান। ঐ মৌসুমের শীতকালে নিউজিল্যান্ডের ঘরোয়া ক্রিকেটে সেন্ট্রাল ডিস্ট্রিক্টস ওম্যান দলের পক্ষে রাজ্য ক্রিকেটে অংশগ্রহণ করেন। ২০০৪-০৫ মৌসুমে ইংল্যান্ড দলের অধিনায়কের দায়িত্ব লাভ করেন।
২০০৪ সালে মহিলাদের ক্রিকেটে অসামান্য অবদান রাখায় রাণীর জন্মদিনের সম্মাননায় এমবিই পদবীতে ভূষিত হন। এরপর ২০০৬ সালে নববর্ষের সম্মাননায় তাকে ওবিই পদবী প্রদান করা হয়। একই সময়ে পুরুষদের অ্যাশেজ বিজয়ী দলকেও সম্মানিত করা হয়েছিল। ২০০৬ সালে প্রথম মহিলা হিসেবে ল্যাশিংস বিশ্ব একাদশের পক্ষে সর্বতারকা দাতব্য দলে খেলেন।
২০০৬ সালে আন্তর্জাতিক ক্রিকেট থেকে অবসর নেন তিনি।
থাইল্যান্ড জাতীয় কাবাডি দল

থাইল্যান্ড জাতীয় কাবাডি দল আন্তর্জাতিক কাবাডি খেলায় থাইল্যান্ডের প্রতিনিধিত্বকারী দল।
থাইল্যান্ডে ক্রীড়া